Document ID: 31981R3558

31981R3558
L 356/28
SLUŽBENI LIST EUROPSKE UNIJE
08.12.1981.
UREDBA KOMISIJE (EEZ) br. 3558/81
od 8. prosinca 1981.
o razvrstavanju robe u podbroj 71.16 A Zajedničke carinske tarife
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (1), kako je zadnje izmijenjena Aktom o pristupanju Grčke, a posebno njezin članak 3.,
budući da je zbog osiguranja jedinstvene primjene nomenklature Zajedničke carinske tarife potrebno donijeti mjere o razvrstavanju u Carinsku tarifu medicinskih naušnica, neovisno o tome jesu li pakirane u sterilnoj ambalaži ili ne, izrađenih od čelika prevučenog zlatom ili srebrom, sastavljenih od drške s ukrasnom glavom i matice za pričvršćivanje u obliku „leptira”, a ta se drška koristi za bušenje uha pomoću posebne naprave koja naušnicu učvršćuje u resicu uha;
budući da Zajednička carinska tarifa, priložena Uredbi Vijeća (EEZ) br. 950/68 (2), kako je zadnje izmijenjena Uredbom Vijeća (EEZ) br. 3300/81 (3), pod tarifnim brojem 71.16 navodi popis imitacija draguljarskih predmeta, a pod tarifnim brojem 90.17 kirurške instrumente; budući da navedene tarifne brojeve treba uzeti u obzir prilikom razvrstavanja prethodno navedenih proizvoda;
budući da ti proizvodi u uobičajenim uvjetima korištenja ne zahtijevaju da liječnik mora postaviti dijagnozu, spriječiti ili liječiti bolest ili djelovati u smislu prvog stavka Napomena s objašnjenjem za broj 90.17 nomenklature Vijeća za carinsku suradnju; budući da čak i za trajanja procesa zacjeljivanja, kada također sprečavaju zatvaranje probušenih rupa, služe kao osobni ukras u smislu Napomene 10. (a) Poglavlja 71.;
budući da, slijedom navedenog, ove medicinske naušnice spadaju u tarifni broj 71.16; budući da, pošto su izrađene od običnih kovina, trebaju biti razvrstane u podbroj 71.16 A;
budući da su mjere predviđene ovom Uredbom u skladu s mišljenjem Odbora za nomenklaturu Zajedničke carinske tarife,
DONIJELA JE OVU UREDBU:
Članak 1.
Medicinske naušnice, neovisno o tome jesu li pakirane u sterilnoj ambalaži ili ne, izrađene od čelika prevučenog zlatom ili srebrom, sastavljene od drške s ukrasnom glavom i matice za pričvršćivanje u obliku „leptira”, a ta se drška koristi za bušenje uha pomoću posebne naprave koja naušnicu učvršćuje u resicu uha, razvrstavaju se u Zajedničku carinsku tarifu kako slijedi:
71.16
Imitacija draguljarskih predmeta
A.
od običnih kovina
Članak 2.
Ova Uredba stupa na snagu dvadeset prvog dana od dana objave u Službenom listu Europskih zajednica.
Ova je Uredba u cijelosti obvezujuća izravno se primjenjuje u svim državama članicama.
Sastavljeno u Bruxellesu 8. prosinca 1981.

Labels: 3
1